ସୋନପୁରଃ(ଅଜିତ କୁମାର ପୁଝାରୀ)କରୋନା ଟୀକା କେନ୍ଦ୍ରରେ ନାହିଁ ନଥିବା ଭିଡ । ସତେ ଯେମିତି ଏଠାକୁ ଟୀକା ନେବା ପାଇଁ ନୁହେଁ କରୋନା ନେବା ପାଇଁ ଆସିଛନ୍ତି ଲୋକେ । ଏ ଦୃଶ୍ୟ ହେଉଛି ସୁବର୍ଣ୍ଣପୁର ଜିଲ୍ଲା ଡୁଙ୍ଗୁରିପାଲି ବ୍ଲକର ବେହରାମାଲ ଟୀକା କେନ୍ଦ୍ରର । ଟୀକା ନେବା ପାଇଁ ଟୀକା କେନ୍ଦ୍ର ବାହାରେ ଶତାଧିକ ଲୋକ ଭିଡ ଜମାଇଥିବା ଦେଖିବାକୁ ମିଳିଛି । ଟୀକା କେନ୍ଦ୍ର ଖୋଲିବା ପୁର୍ବରୁ ଲୋକେ ଏଠାରେ ଆସି ଭିଡ ଜମାଇବା ସହ ଠେଲା ପେଲା ହେବାର ଦେଖିବାକୁ ମିଳିଛି ।
ଏପରିକି ଟୀକା ନେବା ପାଇଁ ସାମାଜିକ ଦୁରତାକୁ ମଧ୍ଯ ଭୁଲି ଯାଇଛନ୍ତି ଲୋକେ । ତେବେ ଏଠାରେ କରୋନା ବ୍ୟାପିବାର ମଧ୍ୟ ଆଶଙ୍କା କରାଯାଉଛି । ଏହି କେନ୍ଦ୍ରରେ ୧୮ ରୁ ୪୪ ବର୍ଷ ସହ ୪୫ ବର୍ଷରୁ ଉର୍ଦ୍ଧ ବୟସ୍କ ଲୋକଙ୍କୁ ଟିକା କରଣ ବ୍ୟବସ୍ଥା ହୋଇଛି । କିଛି ଲୋକ ସ୍ଲଟ ବୁକିଂ କରି ଆସିଥିବା ବେଳେ କିଛି ଲୋକ ବିନା ବୁକିଂରେ ମଧ୍ୟ ଭିଡ ଜମାଇଥିବା ଜଣା ପଡିଛି ।
